Totul a început din momentul în care câțiva cetățeni nemulțumiți de felul în care primarul administrează Sectorul 1, au așteptat-o pe Clotilde Armand în fața instituției, iar când a ieșit, au luat-o la întrebări. Edilul a preferat să-i ignore și s-a baricadat într-o frizerie aflată chiar peste drum de primăria Sectorului 1.
Incidentul din frizerie nu este unul izolat. Aflată într-un supermarket, primărița a făcut un scandal în momentul în care a fost filmată și întrebată de un locuitor despre șobolanii din sectorul 1.